Cuneiform Tablet Nesr. C34
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma da-dí-a a-gi-a ú a-šùr-na-ṣí-ir-ma a-na a-šùr-mu-ta-bi-il₅ qí-bi-ma a-na-kam ṭup-pu-šu ša ku-lu-ma-a ni-il₅-pu-ut 12 ma-na KÙ.BABBAR ṣa-ru-pá-am i-ṣé-er ku-lu-ma-a a-šùr-mu-ta-bi-il₅ i-šu iš-tù ITU.KAM tí-i-na-tim li-mu-um en-na-sú-in a-na 15 ḫa-am-ša-tim i kà-ni-iš{ki} i-ša-qal šu-ma i-na ma-la u₄-mì-šu i kà-ni-iš{ki} KÙ.BABBAR lá iš-qú-ul ki-ma a-wa-at kà-ri-im ṣí-ib-tám ú-ṣa-ab i-nu-ma KÙ.BABBAR ku-lu-ma-a i-ša-qú-lu ṭup-pá-am ša 12 ma-na KÙ.BABBAR ša a-šùr-mu-ta-bi-il₅ i-ṣé-er ku-lu-ma-a a-na na-ru-qí-im i-na a-lim ṭup-pá-am šu-a-tí ú-ša-as-šum a-na 3 ma-na KÙ.GI ša iš-tí um-me-a-ni i-na É i-dí-a-bi-im i-na ṭup-pí-im ša na-ru-uq ku-lu-ma-a šu-mì a-šùr-mu-ta-bi-il₅ lá-ap-tù a-šùr-mu-ta-bi-il₅ a-na ku-lu-ma-a lá i-tù-a-ar a-wa-tum a-ni-a-tum me-ḫe-er ṭup-pí-im ḫa-ar-mì-im IGI i-dí-ku-bi₄-im DUMU a-šùr-ma-lik IGI i-da-<gap>-na-ZU DUMU <big_gap>-tí-in IGI da-da-a-a DUMU a-a-li a-wi-lu-ú a-ni-ú-tum i ṭup-pí-šu ḫa-ar-mì-im kà-an-ku ṭup-pá-am a-šu-mì GÁN-lim lá šé-tù-qí-im lá nu-šé-bi₄-lá-kum šu-ma a-ma-kam ša-ak-ṣa-tim e-ta-wu-ma KÙ.BABBAR ša-qá-lam la i-mu-a <gap>-<gap> šu-up-ra-ma a pí-i té-er-tí-kà ṭup-pá-am lu nu-šé-bi₄-lá-kum